ประกาศกรมวิชาการเกษตรประกาศกรมวิชาการเกษตรเรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับผลไม้ที่ส่งออกผ่านประเทศที่สามเข้าสู่สาธารณรัฐประชาชนจีนพ.ศ. ๒๕๕๒ ตามพิธีสารว่าด้วยข้อกำหนดในการกักกันโรคและตรวจสอบสำหรับการขนส่งผลไม้ไทยที่ส่งออกผ่านประเทศที่สามเข้าสู่สาธารณรัฐประชาชนจีน ลงวันที่ ๒๔ มิถุนายน พ.ศ. ๒๕๕๒กำหนดให้การส่งออกผลไม้ไทยที่ส่งออกผ่านประเทศที่สามเข้าสู่สาธารณรัฐประชาชนจีนต้องปฏิบัติตามเงื่อนไขที่อธิบดีกรมวิชาการเกษตรกำหนดอาศัยอำนาจตามความในมาตรา ๑๕ วรรคสาม แห่งพระราชบัญญัติกักพืช พ.ศ. ๒๕๐๗แก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศไว้ ดังต่อไปนี้ข้อ ๑ ในประกาศนี้ผู้ส่งออก หมายความว่าผู้ส่งออกผลไม้ที่ส่งออกผ่านประเทศที่สาม เข้าสู่สาธารณรัฐประชาชนจีนผลไม้ หมายถึง ผลไม้ที่ส่งออกจากราชอาณาจักรไทยจำนวน ๒๓ ชนิด ตามรายชื่อแนบท้ายประกาศนี้ข้อ ๒ ผู้ประสงค์จะขอรับใบรับรองสุขอนามัยพืชสำหรับผลไม้ที่ส่งออกผ่านประเทศที่สามเข้าสู่สาธารณรัฐประชาชนจีนให้ปฏิบัติตามประกาศกรมวิชาการเกษตร เรื่อง หลักเกณฑ์ วิธีการ และเงื่อนไขการขอและการออกใบรับรองสุขอนามัยพืชและใบรับรองสุขอนามัยพืชสำหรับการส่งต่อพ.ศ. ๒๕๕๑ข้อ ๓ ผู้ขอใบรับรองสุขอนามัยพืชที่ส่งออกผลไม้ต้องขึ้นทะเบียนเป็นผู้ส่งออกกับกรมวิชาการเกษตรตามหลักเกณฑ์ที่กรมวิชาการเกษตรกำหนดข้อ ๔ ผู้ขอใบรับรองสุขอนามัยพืชต้องจัดเตรียมผลไม้ที่จะส่งออกเพื่อให้พนักงานเจ้าหน้าที่ตรวจสอบ ดังต่อไปนี้๔.๑ต้องบรรจุในบรรจุภัณฑ์ใหม่ โดยบรรจุภัณฑ์ที่บรรจุผลไม้ต้องระบุรายละเอียดอย่างน้อย ดังต่อไปนี้๔.๑.๑หมายเลขสวน๔.๑.๒หมายเลขสถานที่บรรจุหีบห่อ๔.๑.๓หมายเลขผู้ส่งออก๔.๑.๔ระบุข้อความเป็นภาษาอังกฤษ หรือภาษาจีน ให้มีข้อความหรือมีความหมาย ดังนี้ Export to the Peoples Republic of China๔.๒ผลไม้ต้องอยู่ในตู้ควบคุมอุณหภูมิระหว่างการขนส่งซึ่งจะไม่มีการเปิดตู้ระหว่างการขนส่งโดยที่ตู้ควบคุมอุณหภูมิจะต้องปิดผนึกด้วยตราปิดผนึกของกรมวิชาการเกษตรที่มีหมายเลขกำกับโดยมีรายละเอียดอย่างน้อย ดังต่อไปนี้๔.๒.๑มีรูปตราสัญลักษณ์ กรมวิชาการเกษตร๔.๒.๒มี XX หมายถึง รหัสผู้ส่งออกที่จดทะเบียน๔.๒.๓มี 000 หมายถึง รหัสหมายเลขสินค้าของผู้ส่งออก๔.๓ต้องบรรจุในโรงคัดบรรจุหีบห่อที่ขึ้นทะเบียนไว้กับกรมวิชาการเกษตร๔.๔ต้องส่งออกผลไม้จากสวนที่ขึ้นทะเบียนไว้กับกรมวิชาการเกษตรข้อ ๕ เมื่อพนักงานเจ้าหน้าที่ตรวจสอบแล้วพบว่าผู้ส่งออกมีคุณสมบัติและปฏิบัติถูกต้องครบถ้วนตามที่กำหนดไว้ในข้อ ๑ ถึงข้อ ๔ให้พนักงานเจ้าหน้าที่ออกใบรับรองสุขอนามัยพืชให้กับผู้ขอโดยใบรับรองสุขอนามัยพืชจะระบุข้อความ This fruit is compliance with the Protocol on Inspection and Quarantine Conditions of Tropical Fruit to be exported from Thailand to China and the Protocol on the Inspection and Quarantine Requirement for Thai Fruit Export from Thailand to China through Territories of Third Countries และระบุหมายเลขตู้คอนเทนเนอร์และหมายเลขตราปิดผนึกในช่อง additional declaration .ใบรับรองสุขอนามัยพืชดังกล่าวมีผลบังคับใช้๗ วัน นับแต่วันออกใบรับรองสุขอนามัยข้อ ๖ การส่งออกผลไม้ให้กระทำ ดังต่อไปนี้๖.๑กรมวิชาการเกษตรโดยด่านตรวจพืชมุกดาหารจะส่งสำเนาใบรับรองสุขอนามัยพืชให้ด่านนำเข้าของสาธารณรัฐประชาชนจีนทางไปรษณีย์อิเล็กทรอนิกส์หรือโทรสารก่อนการนำเข้าผลไม้ดังกล่าวจะเข้าด่านโหย่วอี้กว่านของสาธารณรัฐประชาชนจีน๖.๒ในกรณีที่ผู้ส่งออกได้รับใบรับรองสุขอนามัยพืชจากกลุ่มบริการส่งออกสินค้าเกษตรหรือด่านตรวจพืชอื่นผู้ส่งออกจะต้องส่งสำเนาใบรับรองสุขอนามัยพืชให้เจ้าหน้าที่ด่านตรวจพืชมุกดาหารเพื่อส่งให้ด่านนำเข้าของสาธารณรัฐประชาชนจีน๖.๓ต้องขนส่งผ่านเส้นทางการขนส่งทางบกตามรายละเอียด ดังนี้จังหวัดมุกดาหาร(ไทย) - สะหวันนะเขต/สะหวัน - เซโน (ลาว) - ดาซา เบ/แดนสะหวัน - ลาวบ๋าว(เวียดนาม) - ฮาติน - เถื่อนฮวา - กรุงฮานอย - หลั่งเซิน - ด่านโหย่วอี้กว่าน(จีน)ประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๑กันยายน พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. รายชื่อพืชแนบท้ายประกาศกรมวิชาการเกษตร เรื่อง หลักเกณฑ์ วิธีการและเงื่อนไขการขอและการออกใบรับรองสุขอนามัยพืชสำหรับผลไม้ไทยที่ส่งออกผ่านประเทศที่สามเข้าสู่สาธารณรัฐประชาชนจีน(ดูข้อมูลจากภาพกฎหมาย)ปริยานุช/ผู้จัดทำ๑๙ พฤศจิกายน ๒๕๕๒นันท์นภัสร์/ตรวจ๑๙ พฤศจิกายน ๒๕๕๒พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๖๔ ง/หน้า ๕๕/๑๑ พฤศจิกายน ๒๕๕๒